गाय की रक्षा हेतु हम अपने स्तर पर कुछ अति महत्वपूर्ण कदम उठा सकते हैं, जिससे हमें दूसरों पर निर्भर नहीं रहना पड़ेगा। अब हमें गाय की रक्षा के लिए प्रार्थना सरकार से नहीं, बल्कि सबसे बड़ी सरकार (नारायण श्रीकृष्ण) से करनी है। महान संत सीतारामदास ओंकारनाथ जी ने सभी हिन्दुओं से अपील की थी कि गाय की रक्षार्थ प्रतिदिन 1000 बार ‘मधुसूदन’ का नाम जप करें। इस कार्य में मात्र 15-16 मिनट लगते हैं। इसका अनुसरण करते हुए हमें आज ही संकल्प लेना है कि राष्ट्रहित और समाजहित में गाय को बचाने के लिए प्रतिदिन 1000 बार ‘मधुसूदन’ नामजप करना है। साथ ही, प्रतिमाह कम-से-कम 5 अन्य लोगों को भी ‘मधुसूदन’ नाम जप का संकल्प कराना है। यदि हमने यह कार्य कर लिया तो वो दिन दूर नहीं, जब भारत के बच्चे-बच्चे के मुख से ‘मधुसूदन-मधुसूदन’ का उच्चारण हो रहा होगा, अगर इतना व्यापक नामजप होगा तो वो दिन भी दूर नहीं, जब भगवान को गो-रक्षार्थ अवतार लेना पड़े। हमें तो बस ‘मधुसूदन’ नामजप की क्रांति लानी है। प्रभु की दया से यह एक ऐसा सात्विक कार्य है कि इस नामजप से अपना भी कल्याण होगा और गाय का भी कल्याण होगा। गाय बचेगी तो धर्म बचेगा, धर्म बचेगा तो देश बचेगा, देश बचेगा तो हम बचेंगे।